Jandarmii prahoveni au putut fi văzuți ieri pe străzile din Ploiești. Pe data de 3 aprilie Jandarmeria Română sărbătorește 174 de ani de la înființarea Jandarmeriei.
Pe data de 3 aprilie 2024, Jandarmeria Română împlinește 174 de ani de existență. În weekendul 30-31 martie 2024 Gruparea de Jandarmi "Matei Basarab" Ploiești a pregătit o serie de manifestări pentru a celebra Ziua Jandarmeriei.
"174 de ani de la înființarea Jandarmeriei, 174 de motive de a veni la ziua noastră!
Gruparea de Jandarmi "Matei Basarab" Ploiești vă invită, în acest weekend, în parc! Veți putea testa tehnica militară, veți vedea câteva dintre autospecialele folosite în misiuni, îi veți cunoaște pe câinii de serviciu special antrenați pentru intervenții, dar veți afla și detalii interesante din istoria Jandarmeriei Române care împlinește, pe data de 03 aprilie, 174 de ani de existență!
-sâmbătă, 30 martie, ne găsiți la Sala Sporturilor "Olimpia" din Ploiești, între orele 15.00 – 19.00;
-duminică, 31 martie, ne vedem în Parcul "Constantin Stere" de la Bucov, în intervalul orar 11.00 – 15.00
Vă așteptăm cu drag la ziua noastră!", au transmis reprezentanții Jandarmeriei.